YES-Yhdenvertaisuus EtuSijalle  -hanke 4

Asettaminen	
	Sisäasiainministeriön Oikeusyksikkö on tänään asettanut YES – Yhdenvertaisuus EtuSijalle 4 -hankkeen, jonka tavoitteena on kasvattaa tietoisuutta ja valmiuksia yhdenvertaisen kohtelun ja syrjimättömyyden toteutumiseksi sekä edistää monimuotoisuuden hyväksymistä Suomen yhteiskunnassa.	

Toimikausi	
	1.12.2010 - 30.11.2011  	

Tausta	
	YES – Yhdenvertaisuus EtuSijalle 4 -hanke on järjestyksessä Suomen neljäs EU:n Progress – ohjelman Syrjimättömyys -toimintalinjasta rahoitusta saava kansallinen syrjinnän vastainen kampanja. Hankesisällöt perustuvat vuosina 2002–2008 Yhteisön syrjinnän vastaisesta ohjelmasta rahoitetuissa hankkeissa sekä vuosien 2008-2010 YES-hankkeissa (YES1, YES2 ja YES3) hankittuun kokemukseen ja tuloksiin. Hankesisällöt on neuvoteltu rahoittavien ministeriöiden ja johtoryhmässä edustettuina olevien kattojärjestöjen sekä neuvottelukuntien kanssa ennen hakemusasiakirjojen laatimista EU:n komissiolle. Sisäasiainministeriön oikeusyksikkö vastaa hankehallinnosta ja koordinoi hankkeen toteuttamista ja raportointia siten, kun komission ja ministeriön välisessä sopimuksessa on kuvattu. Hanketoiminnot on hajautettu eri ministeriöiden ja muiden toimijoiden toteutettaviksi.	

Tavoitteet	
	YES4-hankkeen yleisenä tavoitteena on lisätä tietoisuutta ja kehittää osaamista yhdenvertaisuuden edistämisessä ja syrjinnän torjumisessa julkisen sektorin toimijoiden, eri vähemmistö- ja ikäryhmiä edustavien kansalaisjärjestöjen sekä yhdenvertaisuuselinten yhteistyönä.

Hankkeen erityistavoitteina on:
o	kehittää yhdenvertaisuuden valtavirtaistamista erityisesti edistämällä syrjinnän vaarassa olevien ryhmien osallisuutta politiikan suunnittelussa ja toimeenpanossa sekä vahvistamalla yhdenvertaisuusvaikutusten arviointia
o	kehittää syrjinnän mittaamista paikallis- ja aluetasolla sekä niillä elämänalueilla, joilla syrjintätiedon keruu on puutteellista
o	lisätä tietoisuutta monimuotoisuusjohtamisen hyödyistä sekä
o	tukea vammaisten ihmisten näkyvää osallisuutta Vammaispoliittisen ohjelman toimeenpanossa ja romaniväestön osallistumista Romanipoliittisen ohjelman toimeenpanoon.	

Tehtävä	
	EU-komission prioriteetit vuoden 2010 – hankehaussa olivat 1) yhdenvertaisuuden valtavirtaistaminen, 2) syrjinnän mittaaminen, 3) monimuotoisuusjohtaminen, sekä 4) vammaisten osallisuus. Hanke on suunniteltu vastaamaan em. prioriteetteja.

Yhdenvertaisuuden valtavirtaistamiseen liittyvät toimenpiteet YES4-hankkeessa:
•	Kehitetään lainsäädännön yhdenvertaisuusvaikutusten arviointia viranomaisten ja kansalaisjärjestöjen edustajista koostuvan asiantuntijaryhmän toimesta sekä julkaistaan opas ja järjestetään koulutusta yhdenvertaisuusvaikutusten arvioinnista lainsäädäntöhankkeista vastaaville viranomaisille. Yhdenvertaisuusvaikutusten arviointia kehitetään SM:n oikeusyksikön koordinoimana, yhteistyössä muiden ministeriöiden kanssa.
•	Parannetaan romani- ja vammaisjärjestöjen osallistumista heitä koskevien politiikkaohjelmien (VAMPO:n ja ROMPO:n) toimeenpanossa järjestöille suunnatun koulutusohjelman avulla, jonka osana järjestöt itse toteuttavat tiedotushankkeita ohjelmien sisällöistä. Järjestöjen koulutusohjelma toteutetaan SM:n oikeusyksikön koordinoimana yhteistyössä RONK:n ja VANE:n kanssa.
•	Toteutetaan laajalle yleisölle suunnattu mediakampanja romaneita koskevien ennakkoluulojen poistamiseksi. Mediakampanja hankitaan ulkopuoliselta palveluntuottajalta. Kampanjan hankinnan koordinoi SM:n oikeusyksikkö.
•	Kehitetään yhdenvertaisuussuunnittelua sekä yhdenvertaisuutta edistävää koulutusta erityisesti nuoriso- ja liikuntajärjestöille sopivaksi sekä selvitetään vähemmistöjen osallistumisen esteitä liikunnan ja urheilun parissa. Hankeosuus toteutetaan SM:n oikeusyksikön sekä OKM:n koordinoimana yhteistyössä järjestöjen kanssa.

Syrjinnän mittaamiseen liittyvät toimenpiteet YES4-hankkeessa:
•	Jatketaan alueellisen syrjinnän vastaisen neuvonnan mallien kehittämistä sekä mallinnetaan syrjintätiedon keräämistä alueellisesti. Turussa, Tampereella ja Kotkassa YES3-hankkeen aikana käynnistettyjen neuvontapisteiden toimintaa jatketaan ja niitä kehitetään edelleen vastaamaan paikallisia ja alueellisia tarpeita. Lisäksi testataan 1-2 uutta syrjinnän neuvonnan mallia muualla Suomessa. Vähemmistövaltuutetun toimisto koordinoi neuvontapisteiden kehittämistä.
•	Toteutetaan työhönotossa esiintyvää syrjintää selvittävä tutkimus sekä tiedotetaan rekrytointisyrjinnästä keskeisille työ- ja elinkeinoelämän toimijoille, kuten työnantajille ja yrityksille.  

Monimuotoisuusjohtamiseen liittyvät toimenpiteet YES4-hankkeessa:
•	Toteutetaan julkiselle ja yksityiselle sektorille suunnattu tiedotuskampanja, jolla edistetään EU- ja kansallisella tasolla tunnistettujen monimuotoisuusjohtamisen hyvien käytäntöjen hyödyntämistä.
•	Kartoitetaan monimuotoisuusjohtamiseen liittyvää koulutusta Suomen korkeakouluissa, erityisesti kaupallisten alojen linjoilla.
•	Kehitetään työkaluja ja indikaattoreita monimuotoisuusjohtamisen hyötyjen mittaamiseksi.
•	Mallinnetaan monimuotoisuusjohtamisen koulutusta Puolustusvoimien käyttöön.
Monimuotoisuusjohtamiseen liittyvät toimenpiteet toteuttaa TEM ja Puolustusvoimat.

Vammaisten osallisuutta tukevat toimenpiteet YES4-hankkeessa:
•	Edistetään EU:n vammaistoimintasuunnitelman sekä YK:n vammaisten oikeuksia koskevan yleissopimuksen toimeenpanoa kansallisella tasolla järjestämällä vammaisjärjestöille pyöreän pöydän keskustelufoorumi ja sitä tukevat työpajat (toimenpide liittyy myös yhdenvertaisuuden valtavirtaistamiseen). Lisäksi kootaan ja julkaistaan suositukset vammaisten osallistumisen varmistamiseksi heitä koskevien päätösten teossa. Hankeosuus toteutetaan SM:n oikeusyksikön koordinoimana yhteistyössä Vammaisfoorumin kanssa. 

Tiedottaminen:
Hankkeen yleinen tiedottaminen tapahtuu pääasiassa sen ylläpitämän Internet-portaalin www.yhdenvertaisuus.fi kautta. Lisäksi tiedotetaan postituslistojen kautta hankkeen tapahtumista ja tuloksista. Hankekumppanit tiedottavat omien kanaviensa kautta taustayhteisöille ja oman alansa toimijoille. Sisäasiainministeriön sivustoilla tiedotetaan hankkeen keskeisistä sisällöistä ja tuloksista. Tiedotustilaisuuksia järjestetään yhteistyössä eri ministeriöiden, järjestöjen ja SM-viestinnän kanssa. YES4-hankkeelle valmistellaan hankkeen alkuvaiheessa erillinen viestintäsuunnitelma.

Evaluointi:
Hankkeelle hankitaan ulkoinen evaluointi julkisen tarjouskilpailun kautta (9000 euroa budjettivaraus). Evaluoijan valinnassa kiinnitetään huomiota ammattitaidon lisäksi konsultoivan evaluoinnin osaamiseen ja yhteistyöhön eri vähemmistöryhmien kanssa evaluoinnin toteuttamisessa. Evaluointi toteutetaan sekä jatkuvana sisäisenä arviointina evaluoijan opastuksella sekä loppuvaiheessa tapahtuvana ulkoisena arviointina.

Organisointi	
	Hanketta koordinoi sisäasiainministeriön oikeusyksikkö yhdessä hankkeen johtoryhmän kanssa. Hankkeen johtoryhmä koostuu hankekumppaneiden ja asiantuntijatahojen edustajista.

Hankkeen työntekijät ja heidän tehtävänsä ovat seuraavat:
• projektipäällikkö Sinikka Keskinen (SM): hankesuunnittelu ja rahoitusneuvottelut, laskujen hyväksyminen, hankkeen työntekijöiden tukeminen. Palkkauskustannukset SM:stä. 

• projektikoordinaattori Katriina Nousiainen (SM) / sijaisena 1.12.2010-31.3.2011 Krista Murto: hankkeen kokonaiskoordinaatio, hanketoimijoiden opastus, raportointi ja yhteydenpito komissioon, hankinnat (esim. evaluointi), johtoryhmän sihteeri. Palkkakustannukset 12 kk YES 4 – hankkeesta.

• ohjelmakoordinaattori Nexhat Beqiri (SM): romani- ja vammaisjärjestöjen koulutusohjelman sekä romaneihin liittyvän mediakampanjan koordinointi. Palkkakustannukset 7 kk YES4-hankkeesta.

• suunnittelija Hitomi Tabuchi (SM): taloushallinto, logistiset tehtävät, internet-sivujen päivitys ja muu tiedottaminen. Palkkakustannukset 8 kk YES 4 -hankkeesta.

• ohjelmakoordinaattori Liisa Männistö: syrjintä työhönotossa sekä monimuotoisuusjohtamisen hankeosioiden koordinointi. Palkkakustannukset 12 kk YES 4-hankkeesta.

• ohjelmakoordinaattori Päivi Okuogume (VVT): alueellisen syrjinnän vastaisen neuvonnan kehittäminen. Palkkakustannukset 7-8 kk YES 4- hankkeesta.

• hankkeen asiantuntija Panu Artemjeff (SM): asiantuntijatehtävät erityisesti komponenttien “lainsäädännön yhdenvertaisuusvaikutusten arviointi” ja ”syrjintä työhönotossa” -komponentin osalta. Palkkakustannukset SM:stä.

Hankkeen johtoryhmä, jossa ovat edustettuina hankekumppaneiden ja itsenäisten asiantuntijatahojen edustajat, on operationaalinen ja osallistuu hankeohjauksen ja tiedottamisen lisäksi aktiivisesti hanketoimintojen läpiviemiseen ja niiden vaikuttavuuden arviointiin. Johtoryhmä vastaa myös projektipäällikön kanssa seuraavan YES 5 – hankkeen suunnittelusta, joka ajoittuu maalis-toukokuulle 2011. Johtoryhmän jäsenet ovat seuraavat:

Puheenjohtaja:
pääsihteeri Pirkko Mahlamäki, Vammaisfoorumi ry

Jäsenet: 
(he=hankekumppanin edustaja; ae= asiantuntijatahon edustaja):

kulttuurisihteeri Satu Heikkinen, opetusministeriö (he)

erikoissuunnittelija Niklas Wilhelmsson, oikeusministeriö

erityisasiaintuntija Sinikka Keskinen, sisäasiainministeriö (he)

tarkastaja Nina Suorsa, sisäasiainministeriö (he)
varajäsen: ylitarkastaja Sari Haavisto

hallitusneuvos Riitta-Maija Jouttimäki, sosiaali- ja terveysministeriö (he)
varajäsen: Viveca Arrhenius

hallitussihteeri Seija Jalkanen, työ- ja elinkeinoministeriö (he)
varajäsen: neuvotteleva virkamies Olli Sorainen

erikoissuunnittelija Esa Janatuinen, Pääesikunta (he)
varajäsen: sosiaalipäällikkö Veli Särmäkari

edustaja, Saamelaiskäräjät (he)

erikoissuunittelija Malla Laiti, Romaniasiain neuvottelukunta (he)
varajäsen: pääsihteeri Hannele Syrjä

varapuheenjohtaja Atanas Aleksovski, Etnisten suhteiden neuvottelukunta (he)
varajäsen: ETNO:n jäsen Svetlana Kauhanen

hallituksen jäsen Johanna Pihlajamäki, SETA ry (he)
varajäsen: hallituksen jäsen Jani Ryhänen

puheenjohtaja Okan Daher, Suomen Islam-seurakunta (suomalainen tataariyhteisö) (he)
varajäsen: srk:n hallituksen varajäsen Behiye Samaledtin

ylitarkastaja Kirsi Hack, Poliisihallitus
varajäsen: ylitarkastaja Terttu-Liisa Virtanen

suunnittelusihteeri Mirella Huttunen, Allianssi ry (he)

asiantuntija Milla Aaltonen, Ihmisoikeusliitto ry. (ae)
varajäsen: tiedottaja Susan Villa

toiminnanjohtaja Ristenrauna Magga, SamiSoster ry (ae)

lakimies Jaana Tervo, lapsiasiavaltuutetun toimisto (ae)
varajäsen: ylitarkastaja Anne Huijala

toimistopäällikkö Rainer Hiltunen, vähemmistövaltuutetun toimisto (ae)

Hankkeen johtoryhmän kokoonpanossa toteutuvat sukupuolten tasa-arvoisen edustuksen ja vähemmistöjen osallisuuden säädökset ja periaatteet.  Johtoryhmä kokoontuu hankkeen aikana neljä kertaa, lisäksi epävirallisia kokouksia pidetään teemakohtaisesti ja hanketapahtumien yhteydessä. Johtoryhmän sihteerinä toimii projektikoordinaattori.

Hankkeen eri toimenpiteistä koostuvia hankekokonaisuuksia varten kootaan tarvittaessa erilliset tuki/ohjausryhmät, joihin kutsutaan YES4-ohjausryhmän jäseniä sekä muita asiantuntijoita hankkeen keskeisistä sidosryhmistä.	

Kustannukset ja rahoitus	
	YES4-hankkeen kokonaisbudjetti on 468 494 € (OikY:n toimintamenot, projekti 611706).

Projekti saa rahoitusta:
– EU:n PROGRESS-ohjelmasta yhteensä 299 994 € sekä
– kansallisena rahoituksena sisäasiainministeriöstä 100 000€, työ- ja elinkeinoministeriöstä
20 000€, sosiaali- ja terveysministeriöstä 20 000€, opetus- ja kulttuuriministeriöstä 20 000€ ja Puolustusvoimien Pääesikunnasta 8 500€.	

	Kansliapäällikkö	Ritva Viljanen	

	Erityisasiantuntija	Sinikka Keskinen	

LIITTEET	
	YES4 framework document (hankehakemuksen liite, englanniksi)	

JAKELU	
	Hankkeen johtoryhmä; hankkeen työntekijät	

TIEDOKSI	
	Maahanmuutto- ja eurooppaministeri Thors
Erityisavustaja Bergman
Ministeriön osastot ja erillisyksiköt